Fergesambandet Grindjord–Skjærvik

Fergesambandet Grindjord–Skjærvik er et tidligere fergesamband på europavei 6 som krysset Trong-Skjomen mellom Grindjord og Skjærvik i Narvik kommune i Nordland. Sambandet ble opprettet i september 1938, og ble avviklet ved åpningen av Skjombrua i november 1972.

I 1931 tok fergeselskapet AS Ferjedrift og vegvesenet opp spørsmålet om en fergeforbindelse over Skjomen, men uenighet om traséen til innlandslinja gjennom Hamarøy og Tysfjord fikk konsekvenser for realiseringen av prosjektet.Nils A. Ytreberg, Narviks historie. 2 : Fra første verdenskrig til våre dager. Side 125. Innlandslinja gjennom Ballangen frem til Ankenes' kommunegrense ble fullført i 1935, og like etter ble den bygd videre til Skjærvik. På østsiden var det veiforbindelse til Ankenesstrand. I 1937 ble det avsatt  kroner til bygging av kaianlegg på begge sider av Trong-Skjomen. Det Norske veivæsens historie. 2 : ... Statens vegvesens virksomhet i tidsrommet 1820-30/6 1940. 1950. Side 315.

Historie
Klokken 15.30 den 23. september 1938 var det åpning av fergesambandet mellom Grindjord og Skjærvik der blant andre ordførerne fra Ankenes, Ballangen og Narvik kommuner var med på en overfart fra Narvik, via Ankenesstrand, til Grindjord og Skjærvik.Fremover 23. september 1938, Høitidelig åpning av fergetrafikken over Skjomen i dag. Påfølgende dag startet selskapet Ferjedrift opp ordinære ruter med bilferga «Skjomen», som hadde en kapasitet på fire personbiler.Nils A. Ytreberg,  Narviks historie. 2 : Fra første verdenskrig til våre dager. Side 127. Ruten fikk en frekvens på syv daglige avganger og seks på søn- og helligdager.Fremover 23. september 1938. Annonser. Rutetider for sambandet.

Som følge av oppstarten etablerte Haugland & Sønn i Ballangen opp en bussrute mellom Narvik og Ballangen, og senere samme år opprettet Haugland en godsrute.Fremover 1. oktober 1938. Annonser. Bilrute. En uke etter oppstarten ble trafikken beskrevet som «særdeles stor», og «økende fra dag til dag»,Fremover 1. oktober 1938, Jevn trafikk på Skjomenfergen. og i løpet av 1938 ble det fraktet  personer og 600 biler og busser på strekningen.

For driftsåret 1939–1940 vedtok Stortinget et driftstilskudd på inntil tre tusen kroner for å dekke Ferjedrifts beregnede underskudd på sambandet.Stortingsforhandlinger. 1939 1b. Stortinget, 1939. Side 136. Under andre verdenskrig ble bilferga «Ankenes», med en kapasitet på seks personbiler, satt inn på ruta.Erling Svanberg, Langs vei og lei i Nordland : samferdsel i Nordland gjennom 3000 år. Side 625.

I 1949 ble Ferjedrift kjøpt opp av Kristian Ravn, og hans rederi overtok konsesjonen og materiellet på sambandet. «Ankenes», som ble omdøpt til «Røstein», hadde en daglig frekvens på ti avganger i hver retning.Fergerute Kristian Ravn, gjeldende fra 1/11 1949. I 1952 ble det opprettet et trekantsamband, som også gikk langs Skjomen, med anløp av Kongsbakk.Erling Svanberg, Langs vei og lei i Nordland : samferdsel i Nordland gjennom 3000 år. Side 539.

I juni 1952 ble «Dagmar» satt inn på sambandet.Fjordfähren in Norwegen, Dagmar . Besøkt 17. februar 2015.  Natt til 2. september 1953 sprang skroget på ferga lekk utenfor Grindjord etter at belastningen ble for stor da det ble tatt ombord en 19 tonn tung gravemaskin som skulle fraktes til Bjerkvik.Fremover 4. september 1953, Ferjen "Dagmar" nær sunket på Skjomen. En midlertidig løsning ble brukt på sambandet frem til 1954, da nybygget «Virak» ble satt inn på ruten.Fjordfähren in Norwegen, Ubersicht über die Norwegischen Fährstellen. Besøkt 17. februar 2015. 

I 1963 ble Skjomenveien kjørbar fra Kongsbakk til Trong-Skjomneset, noe som førte til opphør av ruten mellom Grindjord og Kongsbakk.Erling Svanberg, Langs vei og lei i Nordland : samferdsel i Nordland gjennom 3000 år. Side 487. «Virak» krysset Skjomen frem til nedleggelsen av sambandet mellom Grindjord og Skjærvik den 10. november 1972. Etter nedleggelsen gjensto kun de to sambandene mellom , over Leirfjorden, og mellom Bognes og Skarberget over Tysfjorden langs europavei 6.

Oversikt
 År  Transportselskap  Ferge  Kapasitet(PBE)1938–1949 Skips- AS Ferjedrift  «Skjomen» (1938–1947) 4  (1943–1949) 6 1949–1961 Kristian Ravns ferjerederi   (tidligere «Ankenes», 1949–1952) 6  (1952–1953) 8  (1953–1954) -  (1954–1961) 22 1961–1972  Nord-Ferjer   (1961–1972) 22

Takster
 År Billettpriser i kroner for befordring av   Person  Personbil  Buss  Lastebil 1961Hans F. Horn, Langtransporten i Nord-Norge : en statistisk kartlegging. Side 189. 0,60 1,50 4,00 3,00

Se også
 Europavei 6' historie i Nordland

Referanser

Eksterne lenker
 Fotosamlinga i Narvik: «Virak» til kai i Grindjord (juli 1962).

Grindjord–Skjærvik
Grindjord–Skjærvik
Kategori:Narviks historie
Grindjord-Skjærvik
Kategori:Etableringer i 1938
Kategori:Opphør i 1972
Kategori:Artikler i sjøfart-prosjektet